

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 22. augustā Nr.358

 (protokols Nr.9, 29.p.)

**Par daudzdzīvokļu dzīvojamās mājas Selekcijas ielas Nr. 16A pārvaldīšanas tiesību nodošanu SIA “ADzL pārvalde”**

Priekuļu novada dome izskata jautājumu par daudzdzīvokļu dzīvojamās mājas Selekcijas ielā 16A, Priekuļos, Priekuļu pagastā, Priekuļu novadā, pārvaldīšanas tiesību nodošanu SIA “ADzL pārvalde”.

Izvērtējot Priekuļu novada dome rīcībā esošo informāciju, konstatēts:

1. Nekustamais īpašums –daudzdzīvokļu dzīvojamā māja Selekcijas ielā 16A, Priekuļos, Priekuļu pagastā, Priekuļu novadā, ar kadastra numuru 42720070474, sadalīts 18 dzīvokļu īpašumos ar kopējo platību 1271.80 m2 un tai funkcionāli piesaistītā zemes gabala 0.2725 ha platībā. Dzīvojamā mājā visi dzīvokļu īpašumi ir privatizēti.
2. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot SIA “ADzL pārvalde”.
3. Selekcijas ielas 16A, Priekuļos, Priekuļu pagastā daudzdzīvokļu dzīvojamās mājas dzīvokļu īpašnieku kopība un SIA “ADzL pārvalde” noslēguši savstarpēju Dzīvojamās mājas pārvaldīšanas pilnvarojuma līgumu.
4. Priekuļu novada pašvaldībā saņemts iesniegums no SIA “ADzL pārvalde” par Selekcijas ielas 16A, Priekuļos, Priekuļu pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā SIA “ADzL pārvalde”, kā jaunais pārvaldnieks pamatojoties uz dzīvokļu īpašnieku 2019.gada 8. jūlija lēmumu lūdz nodot dzīvojamās mājas lietu un pārējos ar pārvaldīšanu saistītos dokumentus.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Finanšu komitejas 2019.gada 19.augusta (protokols Nr.9, 9.p.) atzinumu par lēmuma projektu, atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Normunds Kažoks, Anna Broka, Ināra Roce), PRET –nav, ATTURAS – nav, Priekuļu novada dome **nolemj:**

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Selekcijas ielā 16A, Priekuļos, Priekuļu pagastā, Priekuļu novadā, ar kadastra numuru 42720070474, ar kopējo platību 1271.80 m2 un tai funkcionāli piesaistītā zemes gabala 0.2725 ha platībā, pārvaldīšanas tiesību nodošanu daudzdzīvokļu dzīvojamās mājas dzīvokļu īpašnieku pilnvarotajai personai SIA “ADzL pārvalde”, reģistrācijas numurs 42720070474, juridiskā adrese: Akmens iela 3-20 Cēsis, Cēsu novadā, LV-4101, saskaņā ar Dzīvokļa īpašuma likuma un Dzīvojamo māju pārvaldīšanas likuma nosacījumiem;
2. Uzdot Juridiskai nodaļai sagatavot līguma projektus par siltumenerģijas piegādi un ūdens un kanalizācijas notekūdeņu pakalpojumu sniegšanu ar daudzdzīvokļu dzīvojamās mājas Selekcijas iela 16A īpašnieku kopību.
3. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1. dzīvojamās pārvaldīšanas līgums uz 22 lp.,

 2. dzīvokļu īpašnieku sapulces protokols uz 2 lp.

Domes priekšsēdētāja (paraksts) Elīna Stapulone